**TECHNINĖ SPECIFIKACIJA**

1. **Pirkimo objektas**
   1. Autosankabos SA-3 ir slopintuvo EPU-2 remonto paslaugų pirkimas (toliau - **Paslaugos**);
   2. BVPŽ kodas - 50220000-3;
   3. Pirkimas skaidomas į 2 (dvi) pirkimo objekto dalis:
      1. Pirma pirkimo objekto dalis (toliau – p.o.d.): Autosankabos SA-3 remontas;
      2. Antra pirkimo objekto dalis: Slopintuvo EPU-2 remontas.
2. **Pirkimo objekto apimtys**
   1. Perkamų Paslaugų preliminarūs kiekiai, galimi įsigyti Sutarties galiojimo laikotarpiu, nurodyti lentelėje, Techninės specifikacijos Priede Nr.1.
3. **Paslaugų teikimo (Sutarties vykdymo) vieta(-os)**
   1. Demontuojamos įrangos Paslaugas Paslaugų teikėjas atlieka savo gamybinėje bazėje, savo medžiagomis bei savo jėgomis;
   2. Nuo riedmenų neišmontuojamas atraminis lizdas tikrinamas ir remontuojamas riedmenyse (adresais: Švitrigailos g. 39A, Vilnius; Pramonės g. 78, Vilnius). Konkretus adresas bus nurodytas Paslaugų užsakymo metu;
   3. Demontuojamos įrangos demontavimą ir montavimą Užsakovas atlieka savo jėgomis;
   4. Įrangos transportavimą į ir iš remonto bazės (įpakavimas, tvirtinimas ir t.t.) iki Užsakovo adresais: Švitrigailos g. 39A, Vilnius; Pramonės g. 78, Vilnius Paslaugų teikėjas organizuoja ir vykdo savo jėgomis. Konkretus adresas bus nurodytas Paslaugų užsakymo metu.
4. **Reikalavimai Pirkimo objektui**
   1. Paslaugos 1 ir 2 p.o.d. teikiamos vadovaujantis Techninės specifikacijos Priede Nr. 2 nurodytos dokumentacijos reikalavimais;
   2. Teikiant 2 p.o.d. Paslaugas, Paslaugų teikėjas, laikydamasis 4.1 punkto nuostatų, turi:
      1. Išardyti slopinimo aparatą iki jo sudedamųjų dalių: elastomerinio amortizatoriaus, spyruoklinio amortizatoriaus, slopinimo aparato korpuso, atraminės plokštės, įtempėjo, distancinio intarpo bei tvirtinimo elementų;
      2. Apžiūrėti slopinimo aparato korpusą EPU-2 110102-5-00, ar nesimato pažeidimų, įtrūkimų, atlikti korpuso matavimus vadovaujantis instrukcijų reikalavimais. Jei korpusas įtrūkęs/kitaip pažeistas ir/arba gauti matavimo rezultatai neatitinka instrukcijose nurodytų matmenų – pakeisti korpusą;
      3. Atlikti slopinimo aparato korpuse esančios slankiosios įvorės (žiedo) skersmens matavimus vadovaujantis instrukcijos Nr. EPU-2 0147-1 (Techninės specifikacijos Priedas Nr. 2 Eil. Nr. 5) reikalavimais, taip pat apžiūrėti, ar nesimato pažeidimų ar įtrūkimų. Jei įvorė įtrūkusi/kitaip pažeista ir/arba gauti matavimo rezultatai neatitinka instrukcijoje instrukcijos Nr. EPU-2 0147-1 (Techninės specifikacijos Priedas Nr. 2 Eil. Nr. 5) nurodytų matmenų – pakeisti slankiąją įvorę (žiedą);
      4. Apžiūrėti atraminę plokštę EPU-2 110101-5-00, ar nesimato pažeidimų, įtrūkimų, atlikti plokštės matavimus vadovaujantis instrukcijų reikalavimais. Jei atraminė plokštė įtrūkusi/kitaip pažeista ir/arba gauti matavimo rezultatai neatitinka instrukcijoje Nr. EPU-2 0147-1 (Techninės specifikacijos Priedas Nr. 2 Eil. Nr. 5) nurodytų matmenų – pakeisti plokštę;
      5. Apžiūrėti distancinį intarpą EPU-2 110100-5-05, ar nesimato įtrūkimų ar kitų pažeidimų, atlikti intarpo matavimus vadovaujantis instrukcijų reikalavimais. Jei distancinis intarpas įtrūkęs/kitaip pažeistas ir/arba gauti matavimo rezultatai neatitinka instrukcijoje Nr. EPU-2 0147-1 (Techninės specifikacijos Priedas Nr. 2 Eil. Nr. 5) nurodytų matmenų – pakeisti distancinį intarpą ir nubukinti aštrius kampus, jei tokie yra;
      6. Išardyti spyruoklinį amortizatorių AT-180-PU-100 ir apžiūrėti, ar nepažeistos jo sudedamosios dalys: spyruoklinio amortizatoriaus įvorė, lėkštinės spyruoklės, atraminis diskas, apsauginis žiedas, išorinis ir vidinis tarpikliai;
      7. Atlikti spyruoklinio amortizatoriaus įvorės AT-180-PU-110 matavimus vadovaujantis instrukcijos Nr. EPU-2 0147-1 (Techninės specifikacijos Priedas Nr. 2 Eil. Nr. 5) reikalavimais. Jei gauti matavimo rezultatai neatitinka instrukcijose nurodytų matmenų – pakeisti įvorę;
      8. Atlikti atraminio disko AT-180-PU-130 matavimus vadovaujantis instrukcijų reikalavimais. Jei gauti matavimo rezultatai neatitinka instrukcijose nurodytų matmenų – pakeisti atraminį diską;
      9. Apžiūrėti elastomerinį amortizatorių KX-PU-1000, ar nesimato pažeidimų, įtrūkimų, atlikti amortizatoriaus matavimus vadovaujantis instrukcijų reikalavimais. Jei elastomerinis amortizatorius įtrūkęs/kitaip pažeistas ir/arba gauti matavimo rezultatai neatitinka instrukcijose nurodytų matmenų – pakeisti elastomerinį amortizatorių;
      10. Atlikus paslaugą, patikrinti slopinimo aparato EPU-2 statinę charakteristiką. Šie bandymai atliekami presu, kurio minimali suspaudimo jėga siekia 1000 kN ir kurio suspaudimo bei atleidimo greitis siekia apie 30 mm/s, esant 15÷25°C temperatūrai (prieš atliekant šiuos bandymus, slopinimo aparatą būtina laikyti tokioje aplinkos temperatūroje mažiausiai 12 val.). Statinė slopinimo charakteristika turi atitikti EPU-2 statinės charakteristikos instrukcijoje Nr. EPU-2 0147-1 (Techninės specifikacijos Priedas Nr. 2 Eil. Nr. 5) numatytą charakteristiką ir jos dydžius. Patikros metu slopinimo aparatą reikia apkrauti mažiausiai 3 kartus, leidžiant jam atsistatyti į pradinę padėtį mažiausiai 3 minutes po to, kai nuo jo nuimama apkrova. Trečios apkrovos bandymų rezultatus galima naudoti vertinant statinę charakteristiką. Atlikus bandymus, surašyti bandymų protokolą;
   3. Paslaugų atlikimo metu negali būti atliekami jokie įrangos modernizavimai be išankstinio suderinimo su Užsakovu;
   4. Paslaugų atlikimo metu turi būti naudojamos detalės, kurių savybės (techniniai parametrai, eksploatavimo laikas ir kokybė) turi atitikti techninius reikalavimus;
   5. Paslaugų teikėjas privalo išsaugoti paslaugos metu pakeistas papildomas dalis iki Paslaugų perdavimo–priėmimo akto pasirašymo. Užsakovui pareikalavus, Paslaugų teikėjas privalo jam perduoti pakeistas detales;
   6. Suteikus Paslaugas, remonto įmonei suteiktu sutartiniu numeriu (įspaudu) turi būti sužymėtos patikrintos ir suremontuotos automatinės sankabos dalys: užraktas, užrakto laikiklis, saugiklis, keltukas, keltuko velenėlis, tempiklis, velenėlis, tempiklio pleištas, atraminis lizdas, centruojamojo įtaiso sijelė, sijelės pakabos, tarpinę atrama, slopintuvas, surinkta automatinė sankaba, įdėklas ir centruojamojo įtaiso laikančiąja plokštė.
   7. Suremontuotai įrangai suteikiama ne mažesnė nei iki kito planinio remonto garantija (pagal Riedmenų automatinės sankabos remonto ir techninės priežiūros instrukciją 60/V), bet netrumpesnė kaip 12 mėn.
   8. Paslaugų teikėjas turi sudaryti sąlygas savo gamybinėje bazėje tikrinti atliekamų paslaugų kokybę Užsakovo atstovams.
5. **Kartu su pasiūlymu pateikiami dokumentai**
   1. Paslaugos atlikimo metu naudojant detales ir mazgus, nenurodytas instrukcijose, tačiau pagal instrukcijose nurodytus parametrus tinkamas Paslaugų suteikimui (t. y. lygiavertes detales ir mazgus), Paslaugų teikėjas privalo pateikti lygiavertiškumą įrodančius dokumentus ir autosankabos SA-3 ar slopintuvo EPU-2 įrangos gamyklos-gamintojos raštišką patvirtinimą, kad siūlomos lygiavertės prekės atitinka techninius reikalavimus ir tinka jos remontui.
6. **Sutarties vykdymo metu pateikiami dokumentai**
   1. Paslaugų teikėjas, apžiūrėjęs remontuojamą įrangą bei nustatęs gedimą, visais atvejais privalo iš anksto informuoti Užsakovą apie numatomą remonto trukmę bei preliminarią Paslaugų kainą pateikdamas defektinį aktą el. paštu. Paslauga atliekama tik pagal suderintą su Užsakovu defektinį aktą.
   2. Visos papildomos nenumatytos paslaugos, kurių poreikis paaiškėjo defektavimo metu yra surašomos defektų nustatymo akte. Šių papildomų paslaugų atlikimas derinamas atskirai.
   3. Atliktų Paslaugų teikėjo išduoti protokolai (sertifikatai, deklaracijos arba techniniai pasai) su atžymomis apie atliktas paslaugas.
   4. Atliktų matavimų ir bandymų protokolai (pažymos, aktai).
   5. Panaudotų pagrindinių medžiagų, detalių ir/ar mazgų kokybės sertifikatai arba atitikties deklaracijos, techniniai pasai (originalai arba patvirtintos kopijos).
   6. Visi pateikiami dokumentai turi būti originalo kalba su vertimu į lietuvių kalbą.
7. **Priedai:** 
   1. Priedas Nr. 1. Dokumentacija.

|  |  |  |  |
| --- | --- | --- | --- |
|  | **Techninės specifikacijos Priedas Nr. 1. Dokumentacija** | | |
|  |  |  |  |
| **Eil. Nr.** | **Paslaugos turi būti atliekamos vadovaujantis šių dokumentų reikalavimais** | **Taikoma pirkimo objekto daliai (P.O.D.)** | |
| **1** | **2** |
| **1** | Riedmenų automatinės sankabos remonto ir techninės priežiūros instrukcija 60/V arba lygiavertė | **x** |  |
| **2** | Geležinkelio riedmenų automatinio sukabinimo įtaiso priežiūros ir remonto instrukcija, patvirtinta 2016-10-26/27 GTT 65 posėdyje (rus. Инструкция по ремонту и обслуживанию автосцепного устройства подвижного состава железных дорог, утверждена на 65 заседании ЦСЖТ 26 октября 2016 г.) arba lygiavertė | **x** |  |
| **3** | Remontuojamų šilumvežių, elektrovežių, elektrinių ir dyzelinių traukinių suvirinimo ir aplydymo instrukcija CT-336-96 ( rus. Инструкция по сварочным и наплавочным работам при ремонте тепловозов, электровозов, электропоездов и дизельпоездов ЦТ 336-96) arba lygiavertė | **x** |  |
| **4** | Remontuojamų keleivinių vagonų mazgų ir detalių suvirinimo ir aplydymo instrukcija CL-201-2011 (rus. Инструкция по сварке и наплавке узлов и деталей при ремонте пассажирских вагонов ЦЛ -201-211) arba lygiavertė | **x** |  |
| **5** | Slopinimo aparatų EPU-2 tipo eksploatavimo sąlygos Nr. EPU-2 0147-1 (rus. Условия эксплуатации поглощающих аппаратов тип EPU-2, №. EPU-2 0147-1) arba lygiavertė |  | **x** |
| **6** | Bėginio autobuso 620M techninė-eksploatacinė instrukcija Nr. 620M 0159-3 (rus. Техническо-Эксплуатационная документация. Рельсовый автобус 620M, №. 620M 159-3) arba lygiavertė |  | **x** |
| **7** | Aparatų, skirtų bėginio autobuso slopinimo aparatui EPU-2, gamybos, priėmimo ir montavimo techninės sąlygos, WT-EPU-2 0136-1 (rus. Технические условия изготовления, приемки и поставки аппаратов для поездов типа EPU-2, WT-EPU-2 0136-1) arba lygiavertės |  | **x** |